
1. FORMÅL OG OMFANG 

Retningslinjene har til formål å sikre at spesialavfall ved Universitetet i Tromsø blir teke hand om på ein slik måte at det ikkje skapar forureining eller skade på menneske eller dyr, eller fare for dette. 

Retningslinjene gjeld for alle tilsette, studentar og gjesteforskarar ved Universitetet i Tromsø.

2. ANSVAR OG MYNDE 

Den enkelte brukar (tilsett, student eller gjesteforskar) skal sørgje for avhending av eigne brukte kjemikal i henhald til gjevne retningslinjer.

Instituttleiar, seksjonsleiar der dette finnes, har ansvar for at retningslinjene for avhending av spesialavfall blir fulgt opp, og at forholda blir lagt til rette for god handtering av spesialavfallet.

Leiinga ved fakultetene/NFH og de ikke-fakultære enhetene ved UiTø skal sørgje for forsvarleg mellomlagring av spesialavfall der det er behov for det, og sørgje for avhending av biologisk og radioaktivt spesialavfall til godkjent mottaksplass utanfor Universitetet.

3. DEFINISJONAR 

Spesialavfall: 

Avfall som ikkje hensiktsmessig kan handterast saman med forbruksavfall fordi det kan medføre alvorlege forureiningar eller fare for skade på menneske eller dyr.

4. FRAMGANGSMÅTE 

4.1 Generelt
Alle kjemikal som er faremerkepliktige, og alt avfall som er med i dei 14 gruppene på neste side er ved UiTø definert som spesialavfall. Etter forskriftene skal spesialavfall lagrast og handterast forsvarleg, og det skal leverast til godkjende mottak minst ein gong i året.

Ulike spesialavfall skal ikkje blandast saman ved innlevering til mottak. Dette gjeld spesielt ulike avfallsgrupper og undergrupper. 

Har du likevel ei blanding av fleire typar avfall som skal avhendast, skal blandinga handterast som det stoffet som gjev lågast gruppenummer.

Det er mottak av spesialavfall i MH-bygget, plan 5 (kulverten). Her er det felles mottak av 

spesialavfallsgruppene 4-10 samt gruppe 14 for heile Universitetet. 

Mottaket har ope 1. og 3. torsdag i kvar månad kl 0900-0930. Mottaket har linjenr 44058. 

Dei andre spesialavfallsgruppene (1-3 samt 11-13) er det enkelte fakultet ansvarleg for å lagre/handtere. 

Informasjon om handtering/destruering av avfallet kan ein bl a finne i HMS-datablad.

Spørsmål angåande spesialavfall kan rettast til mottaket i MH-bygget (sjå over) eller til HMS-koordinator (tlf 45395).
Tynne løysningar av avfall i gruppene 6, 7 og 9B kan ofte destruerast/handterast av brukaren sjølv (jf HMS-datablad og vedlegg 2). Grenseverdiane i vedlegg 2 gjeld utynna bruksløysning. 

Stoff som er løyselege i vatn, eller som er blandbare med vatn, kan i slike fall skyldast ut i vasken etter ekstra tynning og med etterskylling minst 5 minutt. 

Alt spesialavfall skal ved innlevering vere godt emballert i tette flasker, kanner eller kartongar. 

Emballasjen skal vere rein og tørr på utsida.

Ved innlevering av spesialavfall til mottak, skal emballasjen vere merka med ferdig utfylt etikett med: 
- fakultet/institutt/seksjon 
- avfallsgruppe 
- innhald 
- mengd/konsentrasjon 
- ev andre opplysningar 
- dato/underskrift 

Ein kan få etikettar ved å henvende seg til spesialavfallmottaket. 

Spesialavfallsgrupper
Spesialavfallet er delt inn i følgjande 14 grupper, som du finn meir informasjon om i vedlegg 1:

1. Eksplosive og ekstremt brannfarlege stoff 

2. Smittefarleg avfall 

3. Høgaktivt radioaktivt avfall 

4. Særs farlege/giftige stoff 

5. Kvikksølv 

6. Etsande stoff 

7. Uorganiske kjemikal 

8. Spillolje, maling, lakk, lim 

9. Organiske stoff 

10. Fotokjemikal 

11. Lågaktivt radioaktivt avfall 

12. Lysstoffrør, batteri 

13. Skarpe/spisse gjenstander 

14. Anna avfall 

4.2 Radioaktivt avfall
4.2.1 Spesialavfallsgruppe 11: Lågaktivt radioaktivt avfall
Avfall som er løyst i vatn 

Lågaktivt radioaktivt avfall som er løyst i vatn skal enten kastast i tett beholdar saman med "Anna avfall" (sjå under) eller det kan skyldast ut i kloakken. Vasken skal være merka for radioaktivitet, eller han skal vere i rom eller område som er merka for radioaktivitet. Sjå til at det ikkje er fare for lekkasje i avløpsrøyra frå vasken. 

Aktiviteten frå kvar enkelt lab. må ikkje overskride grenseverdiane i tabellen under. Større aktivitetsmengder vil definere avfallet til gruppe 3 "Høgaktivt radioaktivt avfall".

	Radiologisk giftklasse
	Isotop
	Maksimum aktivitet pr. dag
	Maksimum aktivitet pr. månad

	2
	45Ca, 46Sc, 125I, 131I, 137Cs
	0,4 MBq (10 mCi)
	4 MBq (0,1 mCi)

	3
	14C, 32P, 33P, 35S, 51Cr, 63Ni, 141Ce 
	4 MBq (0,1 mCi)
	40 MBq (1 mCi)

	4
	3H
	40 MBq (1 mCi)
	400 MBq (10 mCi)


Avfall i tellevæske (scintillasjonsvæske)
Tellevæske som er basert på alkylnaftalen (f eks "Ultima Gold"), og som er i lukka telleglass, skal kastast saman med "Anna avfall" (sjå under) for nedgraving på kommunal fyllplass. 

Noter type tellevæske på etiketten ved levering. 

Tellevæske som inneheld xylen eller toluen (f eks. "Insta Gel II"), skal berre brukast unntaksvis etter avtale med HMS-koordinator. Dette avfallet skal kastast som tellevæske basert på alkylnaftalen.

Anna avfall 

Dette avfallet skal delast i to undergrupper ("11A Langtrekkande stråling" og "11B Kortrekkande stråling", sjå tabell under) og kastast i esker merka "Risikoavfall" (med beger og gul plastsekk inni). Ved oppbevaring av desse eskene på lab., skal dei stå i metallboksar for å hindre søl og ev. stråling. 

Ved innlevering til fakultetet sitt lager, skal eska vere merka med etikett (jf kap 4.1). Hugs å merke etiketten med isotop og omtrentleg aktivitesmengd.

Omrekningsformlar (til MBq): 

1 mCi = 37 MBq 

1Ci = 37 kBq 0,04 MBq 

109 cpm = 16,7  106 cps = 20 MBq (ved 85% telleeffektivitet) 

= 37 MBq (ved 45% telleeffektivitet) 

106 cpm = 16700 cps = 20 kBq = 0,02 MBq (ved 85% telleeff.) 

= 37 kBq  0,04 MBq (ved 45% telleeff.) 

Aktiviteten frå kvar enkelt lab må ikkje overskride grenseverdiane i tabellen under. Større aktivitetsmengder vil definere avfallet til spesialavfallsgruppe 3 "Høgaktivt radioaktivt avfall".

	Gruppe
	Isotop
	Radiologisk giftklasse
	Maks aktivitet pr. månad

	11A Langtrekkande stråling
	125I, 131I, 137Cs
	2
	4 MBq (0,1 mCi)

	(etikett m/ rød heading)
	32P, 51Cr, 86Sr, 141Ce
	3
	40 MBq (1 mCi)

	11B Kortrekkande stråling
	45Ca
	2
	4 MBq (0,1 mCi)

	(etikett m/blå heading)
	14C, 33P, 35S, 63Ni
	3
	40 MBq (1 mCi)

	 
	3H
	4
	400 MBq (10 mCi)


Dersom aktiviteten i avfallet er større enn grensene i tabellen over når forsøket er ferdig, kan det stå lagra til aktiviteten kjem under grensene. Denne lagringa må vere på ein avlåst, skjerma og merka plass. 

Dersom halveringstida er lang, eller aktiviteten er så høg at avfallet må stå lagra over mange år, skal avfallet definerast til gruppe 3 "Høgaktivt radioaktivt avfall".

4. 2.2. Spesialavfallsgruppe 3: Høgaktivt radioaktivt avfall 

Alt radioaktivt avfall som overskrid aktivitetsgrensene for spesialavfallsgruppe 11 ("Lågaktivt radioaktivt avfall"), skal definerast som "Høgaktivt radioaktivt avfall". 

Dette avfallet må sendast til eit godkjendt lager. Kontakt HMS-koordinator (5395) for nærare informasjon.

5. REFERANSER
1. Forskrift om spesialavfall 

2. Strålevernsbestemmelser for bruk og behandling av åpne radioaktive kilder, Statens strålevern 

3. Retningslinjer for arbeid med biologisk materiale, UiTø, gjeldande frå 1.1.98 

4. Forskrift om helsefaremerking 


6. VEDLEGG (i word-format) 

1. Spesialavfallsgrupper 

2. Grenseverdier 
3. R- og S-setninger 

4. Faremerke 

